คำสั่งหัวหน้าคณะรักษาความสงบแห่งชาติ ที่ 18/2559 เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ 10/2558
คำสั่งหัวหน้าคณะรักษาความสงบแห่งชาติ
คำสั่งหัวหน้าคณะรักษาความสงบแห่งชาติ
ที่ ๑๘/๒๕๕๙
เรื่อง
แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘
 

ตามที่รัฐบาลได้มีการจัดตั้งคณะกรรมการและคณะอนุกรรมการเพื่อขับเคลื่อนและปฏิรูปการบริหารราชการแผ่นดินซึ่งเป็นเครื่องมือที่สำคัญในการบริหารราชการแผ่นดิน
และโดยที่ปัญหาในเรื่องการทำการประมงผิดกฎหมายของประเทศไทยเป็นเรื่องสำคัญที่รัฐบาลได้เร่งรัดดำเนินการเพื่อแก้ไขปัญหาดังกล่าว
ด้วยเหตุนี้
เพื่อให้การแก้ไขปัญหาด้านการทำการประมงผิดกฎหมายมีความเป็นเอกภาพภายใต้เครื่องมือที่สำคัญของรัฐบาลเพื่อประโยชน์ในการบริหารราชการแผ่นดิน

อาศัยอำนาจตามความในมาตรา
๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗
หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ จึงมีคำสั่งให้เพิ่มความต่อไปนี้เป็น
(๙/๑) และ (๙/๒) ของข้อ ๓ แห่งคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘
เรื่อง การแก้ไขปัญหาการทำการประมงผิดกฎหมาย ขาดการรายงาน และไร้การควบคุม ลงวันที่
๒๙ เมษายน พ.ศ. ๒๕๕๘
(๙/๑) ในการดำเนินการตาม (๑) (๒) หรือ (๓)
หากกรณีเป็นเรื่องสำคัญตามนโยบายของรัฐบาลและมีผลกระทบอย่างกว้างขวาง ให้ ศปมผ.
นำเรื่องดังกล่าวขอความเห็นชอบจากคณะกรรมการขับเคลื่อนและปฏิรูปการบริหารราชการแผ่นดิน
คณะที่ ๕ ซึ่งแต่งตั้งโดยคำสั่งสำนักนายกรัฐมนตรี ที่ ๓๘๐/๒๕๕๘ ลงวันที่ ๘ ธันวาคม
พ.ศ. ๒๕๕๘ ก่อนนำเรียนนายกรัฐมนตรีพิจารณาสั่งการ
(๙/๒)
ในการดำเนินการตาม (๑) (๒) หรือ (๓) หากกรณีเป็นเรื่องทั่วไป
หรือเรื่องที่เกี่ยวข้องกับการปฏิบัติของหลายหน่วยงานของรัฐทั้งที่เป็นและมิได้เป็นส่วนราชการ
และมิใช่เป็นกรณีตาม (๙/๑) ให้ ศปมผ.
เสนอขอความเห็นชอบจากคณะกรรมการขับเคลื่อนและปฏิรูปการบริหารราชการแผ่นดิน คณะที่
๕ ซึ่งแต่งตั้งโดยคำสั่งสำนักนายกรัฐมนตรีที่ ๓๘๐/๒๕๕๘ ลงวันที่ ๘ ธันวาคม พ.ศ.
๒๕๕๘ หรือคณะอนุกรรมการซึ่งคณะกรรมการมอบหมายให้พิจารณาให้ความเห็นชอบแทนคณะกรรมการและเมื่อได้รับความเห็นชอบแล้ว
ให้ ผบ.ศปมผ. พิจารณาสั่งการ หรือดำเนินการในส่วนที่เกี่ยวข้องต่อไป

ทั้งนี้
นับแต่วันประกาศในราชกิจจานุเบกษาเป็นต้นไป[๑]


สั่ง ณ วันที่ ๒๐
เมษายน พุทธศักราช ๒๕๕๙
พลเอก ประยุทธ์ จันทร์โอชา
หัวหน้าคณะรักษาความสงบแห่งชาติ







วิศนี/ปริยานุช/จัดทำ
๑๘ พฤษภาคม
๒๕๕๙





























[๑] ราชกิจจานุเบกษา
เล่ม ๑๓๓/ตอนพิเศษ ๙๒ ง/หน้า ๓๗/๒๑ เมษายน ๒๕๕๙